
Hej

Jeg har svært ved, at blive våd og ved ikke hvad jeg skal gør? Bliver liderlig, men kan ikke rigtig blive våd.

Jeg er virkelig bange for, at der er noget galt med mig og min krop. 

Også lige noget andet.

Har haft sex 3 gange nu, men bløder efter samleje. Hvad kunne det være? Er det fordi jeg ikke er våd nok?.. 

 
Svært ved at blive våd
======================



Hej med dig

Først vil jeg påpege, at det ikke er ualmindeligt, at det kan være svært at blive våd - også selvom du er liderlig. Mange gange kan ens hoved godt være længere fremme end ens underliv.

Mit bedste råd er at sørge for, at der er nok forspil som tænder dig rigtig meget. Det kan godt tage tid, og mange gange tager det gerne en del længere tid end manden forestiller sig - måske også end du selv på nuværende tid forestiller dig.

Et anden ting du kunne gøre, er at gå til lægen med det. Der kan selvfølgelig være nogle rent fysiologiske årsager til, at det er svært og så vil en læge bedre kunne hjælpe dig. 

Nu skriver du ikke, hvor meget du bløder efter samleje, men blodet kunne skyldes, at du er våd nok og derfor får rifter i skeden, der bløder, når penis kommer ind. Det kunne måske være en hjælp at bruge glidecreme eller kondomer med glidecreme på.

Men igen kan det også være en fordel at gå til lægen, hvis du oplever det længe og flere gange.

  
Og husk, at det ikke skal være smertefuldt at have sex. Det skal være sjovt og i dit tempo :-) 

  
Knus 

Hej med dig 

  
For at tage det sidste først, så kan man gode bløde lidt hvis der laves ridser i huden i underlivet, hvis ikke man er våd nok. Hvor våd man er, er meget individuelt og derfor behøves der ikke nødvendigvis at være noget galt med dig. Men selvfølgelig hvis du er bekymret, så gå til lægen og bliv tjekket. Dog tror jeg at glidecreme kunne være en løsning, når du har samleje. Jeg vil derfor anbefale at du starter med at bruge glidecreme under samleje, og hvis så ikke løsningerne stopper, så ville jeg tage til lægen. 

  
Jeg håber du kan bruge mit svar. 

- Kristiane 

 